**Inverurie** (skotsk gælisk: *Inbhir Uraidh* eller *Inbhir Uaraidh*) er en by (*town*) i regionen Aberdeenshire i Skottland hvor elvene Ury og Don går sammen. Den har historisk status som kongelig burgh. Inverurie ligger omtrent 26 kilometer nordvest for Aberdeen. Folketallet er beregnet til 14 660 innbyggere for 2020.

Etymologi
---------

Stedsnavnet Inverurie kommer fra den skotsk-gæliske *Inbhir Uraidh* som betyr «sammenløpet av Ury» etter elven som slutter seg til Don like sør for byen.

På 1800-tallet, med den økte bruken av postvesenet, ble mange brev adressert til «Inverury» sendt til Inveraray i Argyll, på vestkysten av Skottland. Bystyret forordnet at navnet som skulle brukes til rådsvirksomhet skulle være «Inverurie» som de også anså som den «gamle skrivemåten». De ba publikum om å bruke denne skrivemåten i framtiden og sa at postmesteren hadde akseptert endringen. Byskriveren kom med den offisielle kunngjøringen 20. april 1866.

Forhistorie
-----------

Arkeologisk foto fra 1903
Utgravninger av arkeologer sommeren 2018 i Thainstone Business Park, oppdaget restene av et rundhus i skotsk midtre bronsealder (1550–1150 f.Kr.) og en kremasjongrav med urner; kremeringspraksis i skotsk sen bronsealder (1150–800 f.Kr.); og et rundhus fra jernalderen fra 1. og 2. århundre e.Kr. som indikerer menneskelig bosetning i området i tusenvis av år. En utgraving i 2002 avdekket restene av et annet rundhus fra jernalderen.

På en nærliggende åsside er liggende steinsirkel (Easter Aquhorthies-steinsirkelen) tilbake til 2000-tallet f.Kr. I utkanten av byen er Brandsbutt-steinen, en klasse I piktisk symbolstein med en ogham-inskripsjon.

Historie
--------

Inverurie sies å ha blitt grunnlagt av David av Huntingdon, jarl av Garioch og Huntingdon, bror til kong Malcolm IV, tippoldefar til Robert Bruce som beseiret John Comyn, 3. jarl av Buchan i nærheten i slaget ved Inverurie i mai 1308.

Det har vært tre kjente slag i byen: Slaget ved Inverurie (1308), slaget ved Harlaw (1411) mellom Donald av Islay, (MacDonald) og en hær kommandert av Alexander Stewart, jarl av Mar; og slaget ved Inverurie (1745) under det jakobittiske opprøret det året.

Den religiøse stiftelsen daterer før dette med fem århundrer med etableringen av Kirk of Inverurie nå kjent som St Andrew's Parish Church.

Logie House – nå ombygd – beliggende 11 km vest for Inverurie
Byens eldste kjente charter stammer fra 1558, med dens moderne utvikling som fant sted etter byggingen av Aberdeenshire-kanalen som forbinder Port Elphinstone med Aberdeen Harbour i 1806. Inverurie Locomotive Works (1905–1969) førte til en beskjeden økning i størrelse og velstand, men det var ikke før oljeboomen i siste kvartal av 1900-tallet at byen utviklet seg til mye av sin nåværende form.

The House of Aquahorthies, som ligger i Burnhervie i utkanten av Inverurie, ble bygget rundt 1797. Huset fungerte som et katolsk seminar fram til 1829 og har siden den gang vært et privat familiehjem.

Under den andre verdenskrig ble tyske fly sett flere ganger på grunn av bombingen av den nærliggende byen Aberdeen, men Inverurie selv ble ikke bombet.

Vennskapsbyer
-------------

* Frankrikes flagg Bagnères-de-Bigorre (Frankrike) siden 2016.

Referanser
----------

1. ↑   «Gaelic Place-Names of Scotland database», *Ainmean-Àite na h-Alba*.
2. ↑   «Placenames collected by Iain Mac an Tailleir» (PDF), Scottish Parliament
3. 1 2  Chisholm, Hugh, red. (1911): «Inverurie», *Encyclopædia Britannica*. Bind 14 (11. utg.). Cambridge University Press. s. 722.
4. ↑   «Mid-2020 Population Estimates for Settlements and Localities in Scotland». *National Records of Scotland*. 31 mars 2022
5. ↑  Davidson, C.B. (24. april 1866): «Burgh of Inverurie»[*død lenke*] (PDF). *Edinburgh Gazette*. s. 508
6. ↑   Vol 95 (2021): «Bronze Age and Iron Age Archaeology at Thainstone Business Park, Inverurie, Aberdeenshire: An Investigation of Structures and Funerary Practices», *Scottish Archaeological Internet Reports* (95). 6. juli 2021. doi:10.9750/issn.2056-7421.2021.95. ISSN 2056-7421
7. ↑   Vol 21 (2006): «Thainstone Business Park, Inverurie, Aberdeenshire», *Scottish Archaeological Internet Reports*
8. ↑  Historic Environment Scotland: «Easter Aquhorthies (18981)», *Canmore*.
9. ↑  Historic Environment Scotland: «Brandsbutt Symbol Stone»
10. ↑  St Andrew's Parish Church[*død lenke*]
11. ↑  «World War II bombing map published», *Grampian Online*. 16. oktober 2019.
12. ↑  «Bombing Britain», *War State and Society*
13. ↑  «North-east town to say 'bonjour' to its new French twin», *Evening Express*

Eksterne lenker
---------------

* Offisielt nettsted Rediger på Wikidata

* (en) Inverurie – kategori av bilder, video eller lyd på Commons Rediger på Wikidata

|  |  |
| --- | --- |
| Oppslagsverk/autoritetsdata | Vision of Britain **·** VIAF **·** GND **·** LCCN **·** GeoNames **·** BBC Things
 |